શરુઆતમાં 15 દિવસ પેટ્રોલના ભાવ ઘટ્યા હતા, પણ 3 જુલાઈથી તેમાં સતત વધારો થતો રહ્યો છે. અત્યાર સુધીમાં માત્ર ચાર જ દિવસ તેમાં ઘટાડો થયો છે અને તે પણ માત્ર બેથી નવ પૈસાનો સામાન્ય ઘટાડો થયો હતો. એ જ રીતે ડીઝલના ભાવ પણ સતત વધતા રહ્યા છે. ઉલ્લેખનીય છે કે મહિનામાં બે વાર પેટ્રોલ-ડીઝલના ભાવ વધારવાની 15 વર્ષ જૂની પ્રથા પેટ્રોલિયમ કંપનીઓએ ગત જૂન મહિનાથી દૂર કરી દીધી છે. હવેથી દરરોજ સવારે 6 વાગે ભાવમાં વધ-ઘટ થાય છે. 16 જૂનથી આ પ્રથા અમલી બની ગઈ છે.